Erou și-n viața reală. Cum a salvat Jean-Claude Van Damme un chihuahua de la eutanasie.
Starul filmelor de acțiune, Jean-Claude Van Damme, a sărit în ajutorul unui chihuahua în vârstă de trei luni. A salvat-o de eutanasie după un conflict legal între Norvegia și Bulgaria. Jean-Claude Van Damme a apelat la rețelele de socializare.
Starul filmelor de acțiune Jean-Claude Van Damme a sărit în ajutorul unui chihuahua în vârstă de trei luni, salvând-o de eutanasie după un conflict legal între Norvegia și Bulgaria, relatează The Guardian. Câinele numit Raya a fost vândut noilor proprietari din Norvegia în septembrie, dar oficialii de acolo nu au înregistrat-o pentru că desfășurase călătoria cu un pașaport bulgar fals.Norvegia a încercat să repatrieze animalul, dar Bulgaria a refuzat să o ia înapoi din cauza normelor Uniunii Europene privind transportul animalelor vii, lăsând câinele în fața eutanasiei – moment în care a intervenit Van Damme.Van Damme, cel mai cunoscut pentru filmele sale de acțiune și arte marțiale, a lansat o campanie emoționantă pe rețelele de socializare, postând selfie-uri cu el îmbrățișându-și chihuahua-ul, ceea ce a convins în cele din urmă autoritatea bulgară pentru siguranța alimentelor să accepte câinele înapoi.Autoritățile au declarat că Raya va face controale medicale când se va întoarce în Bulgaria și va fi dată spre adopție.Yavor Gechev, de la organizația pentru drepturile animalelor Four Paws, a declarat luni pentru AFP că Bulgaria ar trebui să fie felicitată pentru flexibilitate, dar a solicitat un control mai strict asupra crescătorilor ilegali și a traficanților de animale.